পাতাল
পাতাল বা অধোলোক হল বিভিন্ন ধর্মসংস্কৃতিতে মৃতদের জগত বা মৃত্যু-পরবর্তী স্থান যা অবস্থিত জীবিতদের জগত বা ইহজগতের নিচে। পাতালের ধারণা প্রায় সব সভ্যতাতেই পাওয়া যায় এবং "হয়ত মানবজাতির আদি হতেই অস্তিমান"। পাতালশ্রুতির প্রচলিত বৈশিষ্ট্যগুলোর মধ্যে রয়েছে নিয়ত কোন বীরত্বপূর্ণ উদ্দেশ্যে জীবন্ত মানুষের পাতাল ভ্রমণের কথা। অন্যান্য পুরাকথা এমন ঐতিহ্য বলবত করে যে আত্মার পাতালগমন বা অধোলোকে প্রবেশের জন্য কিছু অনুষ্ঠান-ক্রিয়াকর্ম যথাযথ পালন করা প্রয়োজন, যেমন ভারতীয় হিন্দু সমাজে বিশ্বাস করা হয় যে কারোর শেষকৃত্য না হলে সে সমাজের অপকারের উদ্দেশ্যে ভূত হয়ে ফিরে আসে। সামাজিক মর্যাদাবান ব্যক্তিদের সঠিক ভাবে পাতাল পাড়ি দিতে ভূষিত ও সজ্জিত করা হত।